SET ภาคบ่ายลบ 2.39 จุด เสี่ยงหลุด 1,600 หลังขาดปัจจัยใหม่หนุน
SET ภาคบ่ายลบ 2.39 จุด เสี่ยงหลุด 1,600 หลังขาดปัจจัยใหม่หนุน โดยล่าสุด ณ เวลา 14.41 น. อยู่ที่ระดับ 1,602.01 จุด ลบ 2.39 จุด หรือ 0.15% สูงสุดที่ระดับ 1,611.01 จุด ต่ำสุดที่ระดับ 1,600.63 จุด มูลค่าการซื้อขาย 1.56 หมื่นล้านบาท
23 พ.ย. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 14.41 น. อยู่ที่ระดับ 1,602.01 จุด ลบ 2.39 จุด หรือ 0.15% สูงสุดที่ระดับ 1,611.01 จุด ต่ำสุดที่ระดับ 1,600.63 จุด มูลค่าการซื้อขาย 1.56 หมื่นล้านบาท
ด้านนายประกิต สิริวัฒนเกตุ ผู้อำนวยการฝ่ายวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยเช้านี้เคลื่อนไหวในลักษณะซึมตัว วอลุ่มเทรดบาง เนื่องจากตลาดฯขาดปัจจัยในการขับเคลื่อน ดังนั้น ดัชนีมีโอกาสสูงที่จะลงมาทดสอบ 1,600 จุด ส่วนตลาดหุ้นในภูมิภาคเอเชียส่วนใหญ่ติดลบ โดยนักลงทุนช่วงนี้เป็นลักษณะของการ Wait &amp; See หลายปัจจัยจากต่างประเทศในช่วงปลายสัปดาห์นี้ ทั้งเรื่อง Brexit, งบประมาณของอิตาลี การหารือนอกรอบของผู้นำสหรัฐและจีน
แนวโน้มการลงทุนในช่วงบ่ายนี้ นายประกิต กล่าวว่า ตลาดฯคงจะยังซึมตัวต่อ แต่ให้ระวังช่วง 16.00 น.ตลาดฯอาจเกิคดวามผันผวนได้ พร้อมให้แนวรับ 1,600 จุด ส่วนแนวต้าน 1,610 จุด